Calenardhon

I J.R.R. Tolkiens fiktive verden Midgard er Calenardhon navnet på det landet som siden ble kjent som Rohan.

Calenardhon var en region med sletter og rullende åser i den nordre delen av det gamle Gondor, og det var aldri tett befolket i de tidligere delene av det tredje tideverv på grunn av dets avsidesliggende plassering. Da Gondor ble styrt av riksforstander Cirion, ble Gondor møtt av en serie med angrep av Balchoth, og Calenardhon ble overtatt. Cirion sendte ut budbærere for å be om hjelp til Gondors gamle allierte, deriblant folket Éothéod, for at de skulle hjelpe Gondor i forsvaret av landet.
Eorl Unge, lederen for Éothéod, svarte på denne kallelsen, og han red med noen av sitt folk for å hjelpe Gondor i slaget ved Celebrants mark. Som takk for hjelpen ga Cirion hele Calenardhon øst for elva Jarna til Éothéod.

Etter at Éothéod bosatte seg i Calenardhon ble landet kjent som Rohan eller Riddermarken, og Éothéod ble kjent som Rohirrim.

Kategori:Steder i Tolkiens verden

pl:Gondor#Calenardhon
fr:Calenardhon